बे हाबाफारियावनो बिटिसिनि नमिनेटेट एमसिएलए माधब चन्द्र चेत्रीजों लोगोसे दुलाराय बर’ फरायसा आफादनि गाहाइ नेहाथारी लरेन्स इसलारी बिटिसिनि सोलोंथाइ बिफाननि मावख’गिरि अमरज्यति बर्मन, डाइरेक्टर जगदिश प्रसाद ब्रह्म, कक्राझार जिल्लानि DEEO जयपालसिं ब्रह्म आरो कक्राझारनि सार्कोल अफिसार राहुल पुखनआ बाहागो लादोंमोन। राय्जो सोरखार आरो मिरु सोरखारनि रांआरि अनसुंथायजों गोदानै लुफुंनाय 100 बिसिना गोनां हस्टेल बेखेवनाय हाबाफारियाव प्रमद बर’आ बुंथियोदि- मिरु सोरखारनि गोदान सोलोंथाइ खान्थिजों लोगोसे बिटिसि ओनसोलावबो गोदान सोलोंथाइ खान्थिजों लोगोसे गुन गोनां सोलोंथाइ होनायनि असिलायै बांसिन गोसो होना सोरखारारि बिथिंनिफ्राय खामानि मावगोन होनना रोखा बुंथियो। बेजों लोगोसे उन्दै उन्दै फरायसाफोरनि गुन गोनां सोलोंथाइनि थाखाय फरायसा, फोरोंगिरि, नख’रनि बिमा-बिफा, रोंगौथि गोनां गौथुमफोरजों लोगोसे सोरखारा खौसेयै खामानि मावलांनांगोन होननानैबो रोखा फोरमायो।